**Wendy McElroy**, nada en 1951, é unha autora, investigadora e conferencista canadense. Salienta pola súa defensa do anarquismo individualista de filiación libertaria e do feminismo individualista, sendo tamén unha recoñecida investigadora das raíces históricas de ámbalas dúas correntes de pensamento.

Xunto con Carl Watner e George H. Smith fundou a revista *The Voluntarist* en 1982, a cal propuxo unha corrente de filosofía política chamada voluntarismo. É investigadora asociada do Independent Institute e colaboradora para Fox News Fox News e LewRockwell.com.

Teoría política
---------------

### Sexo-positiva

Entre as feministas, distínguese a si mesma como «sexo-positiva»: defendendo a dispoñibilidade da pornografía, afirmando que a mesma é un recoñecemento social da sexualidade feminina, e condenando as campañas feministas antipornografía. Tamén criticou as leis contra o acoso sexual que criminalizan a atracción sexual ó depender da sensibilidade de quen sente acosado sen un criterio sólido.

O seu traballo teórico esténdese cara á crítica xeral do feminismo de perspectiva de xénero e a discriminación positiva, indicando que a súa aplicación prexudica a liberdade de elixir das mulleres. McElroy sostén que é preciso retomar antigas correntes feministas que se baseaban na promoción dos dereitos individuais.

### Masculinismo

En concordancia co anterior, McElroy sostén unha defensa —que ela chama "feminista"— dos dereitos masculinos. Aduce que dentro do movemento de mulleres xurdiron dúas tendencias, unha libertaria e a outra ideolóxica ou "de xénero". Sinala que esta última predominou nas organizacións máis relevantes do feminismo, como a *National Organization for Women*, ante as dificultades e fracasos do feminismo tradicional para acadar a igualdade de mulleres e homes, levando un discurso de corte revanchista e misándrico contra os homes, conseguindo que as leis de familia e laborais que favorecen a muller, á vez, impliquen un trato inxusto para os homes.

Notas
-----

1. ↑  McElroy Archive
2. ↑  McElroy Archive
3. ↑  XXX: el derecho de la mujer a la pornografía (texto en línea en inglés), por Wendy McElroy
4. ↑  *La contribución más valiosa de Wendy McElroy es la introducción de las voces de las mujeres que trabajan en la industria del sexo. Sus fascinantes entrevistas desafian muchos estereotipos y deberían disuadir a todos los que se preocupan por los derechos de la mujer desde el apoyo a medidas de censura.* Nadine Strossen, presidente de la Liberties Union
5. ↑  En El sexo sigue siendo el negocio más rentable de la red
6. ↑  Las políticas sobre el acoso sexual precisan ser reformadas Arquivado 18 de xuño de 2018 en Wayback Machine. por Wendy McElroy
7. ↑  *Sexual Correctness: The Gender-Feminist Attack on Women* 2001
8. ↑  *Una defensa feminista de los derechos de los hombres Arquivado 18 de xuño de 2018 en Wayback Machine.*. Mises Hispano (publicado 23-1-2015)

* Portal:Muller
* Portal:Feminismo

|  |  |
| --- | --- |
| Control de autoridades | 
* Wd: Q434376
* WorldCat
* VIAF: 17508915
* BIBSYS: 90884090
* BNF: 15049793m
* CiNii: DA06410708
* FAST: 85245
* GND: 1055764070
* ISNI: 0000 0000 8097 119X
* LCCN: n82004039
* NKC: vse2008438141
* NTA: 084554916
* SUDOC: 251066916

 |